b'\n_START_ARTICLE_\nDaniel Tammet\n_START_SECTION_\nOtro\xc5\xa1tvo\n_START_PARAGRAPH_\nRodil se je kot najstarej\xc5\xa1i od devetih otrok. Prvi dve leti \xc5\xbeivljenja je ves \xc4\x8das jokal, potem pa je postal preve\xc4\x8d tih in se ni dru\xc5\xbeil z drugimi otroki. Kot trileten otrok je pre\xc5\xbeivel hud epilepti\xc4\x8den napad. Od takrat vidi besede in \xc5\xa1tevila kot slike v raznih barvah.\n_START_SECTION_\nMladost\n_START_PARAGRAPH_\nBil je brez prijateljev, zelo druga\xc4\x8den od so\xc5\xa1olcev, zato je bil pogosto tar\xc4\x8da njihovega zasmehovanja. V \xc5\xbeivljenepisu Born on a Blue Day pi\xc5\xa1e, da si ljudje z Aspergerjevim sindromom \xc5\xbeelijo pridobiti prijatelje, vendar jim je to zelo te\xc5\xbeko. Ob\xc4\x8dutek izolacije je bil zanj zelo bole\xc4\x8d. Kadar je bil zelo nesre\xc4\x8den, je \xc5\xa1tel potence \xc5\xa1tevila dve. \xc5\xa0tevila so mu v glavi tvorila vizualne predstave in te so ga zelo pomirile. Najraje je imel matematiko in zgodovino, prav trpel pa je pri \xc5\xa1portni vzgoji. V srednji \xc5\xa1oli se je tudi zavedel svoje istospolne usmerjenosti.\n_START_SECTION_\nOdraslost\n_START_PARAGRAPH_\nPo maturi je eno leto pou\xc4\x8deval angle\xc5\xa1\xc4\x8dino v Latviji. Sprva je bilo te\xc5\xbeko, saj je prvi\xc4\x8d sam potoval in moral se je navaditi na samostojno \xc5\xbeivljenje. Dobil pa je prijatelje in samozavest._NEWLINE_Po vrnitvi je preko ra\xc4\x8dunalnika spoznal svojega dolgoletnega partnerja. U\xc4\x8di se tuje jezike, island\xc5\xa1\xc4\x8dine se je nau\xc4\x8dil v enem tednu._NEWLINE_Sedaj \xc5\xbeivi z novim partnerjem v Franciji, potuje po svetu, predava , sodeluje z znastveniki, ki prou\xc4\x8dujejo delovanje mo\xc5\xbeganov .'